MOŽNO SPRÍSTUPNIŤ

P r e d k l a d a c i a    s p r á v a

Podľa § 122 ods. 1 zákona č. 461/2003 Z. z. o sociálnom poistení v znení zákona 677/2006 Z. z. na  čele Sociálnej poisťovne je generálny riaditeľ. 
Podľa § 122 ods. 2 generálneho riaditeľa vymenúva a odvoláva vláda Slovenskej republiky. 
Podľa § 122  ods. 5 za generálneho riaditeľa môže byť vymenovaná fyzická osoba, ktorá spĺňa predpoklady výkonu práce vo verejnom záujme podľa osobitného predpisu, má skončené vysokoškolské vzdelanie druhého stupňa a najmenej šesť rokov praxe v riadiacej funkcii.

Podľa § 293r ods. 1 funkcia člena rady riaditeľov vymenovaného podľa zákona účinného do 31. decembra 2006 zaniká 1. januára 2007. Do vymenovania generálneho riaditeľa podľa zákona účinného od 1. januára 2007 vykonáva rada riaditeľov svoju činnosť podľa zákona účinného do 31. decembra 2006.

Materiál obsahuje návrh na vymenovanie generálneho riaditeľa Sociálnej poisťovne. 

Na základe § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ako aj s prihliadnutím na ochranu osobných údajov podľa zákona č. 428/2002 Z. z. o ochrane osobných údajov v znení neskorších predpisov navrhujem osobné údaje uvedené v životopise nesprístupňovať.